Jäsenenä SC ROK:ssa - SC ROK
Tervehdys SC Henkilökuntamme iloitsee liittymisestäsi reippaaseen porukkaamme ja toivotamme kaikki yhteen ääneen sinut tervetulleeksi!
Haluamme tässä kertoa muutaman jutun, jotka auttavat pääsemään hyvään vauhtiin kanssamme heti alusta alkaen.
VASTAANOTTOMME PALVELEE KAIKISSA JÄSENYYTEEN LIITTYVISSÄ ASIOISSA
Ma – To klo 14-21
Arkipyhät saattavat tuoda poikkeuksia aukioloaikoihin.
Yhteyttä voit ottaa myös info@scrok.fi tai puhelimitse 045 2608180.
Tärkeimmät yhteystietomme ja palvelumme löydät nettisivuiltamme scrok.fi
Kaikki palaute on erittäin tervetullutta, sivuiltamme löytyy sähköinen palautelaatikko.
Halutessasi voit liittyä myös treenaajiemme omaan FB-ryhmään SC ROK treenikamu.
PARKKEERAAMINEN JA SISÄÄNTULO
Vastaanoton aukioloaikoina sisäänkäynti on kauppakeskuksen pääovista liukuportaita tai hissiä käyttäen.
Vastaanoton aukioloaikojen ulkopuolella sisään- ja uloskäynti vain Läntinen Kirkkokatu 2.
Oven oikealta puolelta löydät lukijat kulkuavaimille.
Musta lukija tekstillä ”SCROK” toimii uusille kulkuavaimille, jollainen sinullakin on käytössäsi. Kiinteistössä on parkkihalli jota voit käyttää treeniesi aikana, parkkiaika kiekolla 3h.
Mikäli parkkihallin ovet ovat kiinni ne avautuvat ovien sivussa olevista painikkeista.
Huomioithan seuraavat asiat niin treenit sujuvat miellyttävästi kaikilla.
Palauta käyttämäsi välineet kuten käsipainot, levypainot paikoilleen käytön jälkeen.
Älä tarpeettomasti tiputtele välineitä.
Ilmoita henkilökunnalle rikkinäisistä laitteista ja välineistä, vikalista ilmoitustaululla ja sähköinen palautelaatikko scrok.fi.
Lämmittelylaitteista on hyvä pyyhkiä hiet käytön jälkeen.
Mikäli käytät asiakaskeittiötä niin jätä jälkeesi siisti tila seuraavalle käyttäjälle.
Saavuthan ryhmäliikuntatunneille ajoissa, tunti alkaa kalenterissa kerrottuna ajankohtana ja tunneille on hyvä saapua n. 10min ennen kalenterissa merkittyä aikaa.
Mikäli sinulla on kysyttävää ryhmäliikuntatuntien sisällöstä tai mistä tahansa jäsenyyteesi liittyvästä asiasta, on sinulla SC ROK-jäsenenä käytettävissäsi hyvinvointikoordinaattori Millan palvelut.
Jäsenillämme on käytössä myös fysioterapeutti Veera Peltokankaan palvelut, kysy lisää vastaanotostamme.
Pukuhuoneissamme on lukittavia kaappeja, joihin voit jättää tavarasi treenin ajaksi. Mikäli sinulla ei vielä ole omaa lukkoa voit myös ostaa tai lainata lukon vastaanotosta.
Myös punaiset lukittavat lokerikot pukuhuoneiden läheisyydessä ovat käytettävissäsi treenin ajan.
Infrapunasaunan voit käynnistää itse ohjeiden mukaan ja peseytymisen jälkeen voit lainata kylpytakkia (miehet) millä on mukava siirtyä pukeutumaan isompaan pukeutumistilaan.
Kylpytakki palautetaan henkariin lainauksen jälkeen ja henkilökunta huolehtii niiden pesusta 1krt/viikko.
Mikäli et käytä peseytymistiloja käytäthän takaovesta katsoen vasemmalla olevia tilavampia pukuhuoneita. Näin peseytyjille jää paremmin tilaa.
SISÄÄNKIRJAUTUMINEN KUNTOSALILLE JA RYHMÄLIIKUNTA-TUNNEILLE
Kun saavut salille tai ryhmäliikuntatunnille (scrok-jäsenyys) sinun tulee kirjautua sisäänkirjautumisautomaatissamme.
Ryhmäliikuntatunnille kirjautumisen yhteydessä saat kuitin, jonka ohjaaja kerää tunnin alussa. Sisäänkirjautumisautomaatit sijaitsevat sekä vastaanoton palvelutiskillä että takaoven läheisyydessä.
RYHMÄLIIKUNTATUNNILLE PAIKAN VARAAMINEN (SCROK-jäsenyys)
Varaamalla paikan itsellesi etukäteen, varmistat paikkasi tunnilla, joten suosittelemme tämän käytännön opettelua kaikille. Tunnin varattuasi saat myös tekstiviesti-ilmoituksen mikäli tuntiin kohdistuu muutoksia tai se on jouduttu perumaan esim. ohjaajan sairastumisen vuoksi. Olet kuitenkin tervetullut tunneille vaikka et jostain syystä ennakkovarausta ole ehtinyt tekemään. Muistathan myös perua tunnin mikä olet estynyt tulemaan tunnille, peruutuksen voit tehdä kalenterissa tai peruutusajan umpeuduttua soittamalla vastaanottoomme.
Ryhmäliikunta-aikataulumme löytyy nettisivuiltamme: https://scrok.clubmanagement.fi/web/index.jsp
Kirjaudu sisään aikatauluun vastaanotostamme saaduilla käyttäjätunnuksellasi ja salasanallasi. Huomioithan isot ja pienet kirjaimet. Sisäänkirjautumisen jälkeen pääset tekemään varauksen klikkaamalla tuntia johon olet menossa ja varaamalla paikan.
Ota avuksesi personal training eli henkilökohtainen valmennus, olivatpa tavoitteesi sitten isoja tai pieniä. Yhdessä valmentajan kanssa esimerkiksi kuntosaliharjoittelun aloitus, painonpudotus tai vaikkapa leuanvedon saavuttaminen on helpompaa! Tutustu esittelyihin nettisivuillamme ja ota rohkeasti yhteyttä sinulle sopivimpaan valmentajaan: https://scrok.fi/testi/
LIIKUNTASETELIT, LASKUTUS JA E-LASKUN KÄYTTÖÖNOTTO
Laskutusjaksomme on aina täysi kalenterikuukausi ja jäsenyysmaksun eräpäivä on aina kuukauden 1. arkipäivä.
Voit käyttää jäsenyytesi maksamiseen liikuntaseteleitä sekä sähköisiä liikuntaetuja vastaanotossamme.
Liikuntasetelit ja sähköiset edut tulee toimittaa aina edellisen kuukauden 15. pv mennessä, jotta ne kohdistuvat tulevaan laskuun. Kyseisen päivän jälkeen toimitetut maksut kohdistuvat vasta seuraavan kuukauden jälkeiseen laskutusjaksoon.
Toimitamme tulevat laskut noin 14 vrk ennen eräpäivää verkkopankkiinne.
E-laskuttaja hakua varten tarvitset jonkin näistä tiedoista:
Nimi: Sports Club ROK OY
Tilinumero: FI72 5162 0020 2572 03
Y-tunnus: 2772199-1
Alla ohjeet kuinka sinun tulee toimia. Perimme lähetetystä paperilaskusta 5e toimituskulut ja maksumuistutuksista 5e.
Liittyessäsi saat käyttäjätunnuksen ja salasanan sekä rekisteröintitunnuksen E-laskusopimusta varten.
1. Kirjaudu verkkopankkiisi
2. Hae E-laskuttajat (tee E-laskusopimus) joko nimellä, tilinumerolla tai Y-tunnuksella
3. Valitse yritys ja syötä rekisteröintitunnuksesi rekisteröintinumeron ja viitenumeron kohdalle
4. Täytä loput vaadituista kohdista ja lähetä tiedosto
Meille tärkeintä on, että viihdyt seurassamme ja haluammekin muistuttaa, että meiltä löytyy useita osaavia liikunnan alan ammattilaisia, joten ethän epäröi kysyä apua harjoitteluusi ja hyvinvointiisi liittyvissä asioissa. Laitetaan yhdessä homma toimimaan ja nostetaan kuntosi sopivan rennosti, mutta riittävän tiukasti seuraavalle tasolle.
SC ROK:n henkilökunta